laion/Wikipedia-Exotic huggingface dataset:
হোম অ্যালোন ৪: টেকিং ব্যাক দ্য হাউস

হোম অ্যালোন ৪: টেকিং ব্যাক দ্য হাউস ২০০২ সালের মার্কিন পারিবারিক হাস্যরসাত্মক চলচ্চিত্র। এটি পরিচালনা করেছেন রড ড্যানিয়েল। চলচ্চিত্রটি হোম অ্যালোন ধারাবাহিকের ৪র্থ সিনেমা। হোম অ্যালোন ধারাবাহিক চলচ্চিত্রের এই চলচ্চিত্রটি রচনা করেন ডেব্রা ফ্রাঙ্ক এবং স্টিভ এল. হায়েস। মাইক ওয়াইনবার্গ - ক্যাভিন ম্যাককালিস্টার (প্রধান চরিত্র, যে একজন নয় বছরের ছোট্ট বালক)। ফ্রেঞ্চ স্টেওয়ার্ট - মারভিন চরিত্রে মিসি পাইলি - ভেরা চরিত্র এরিক এভারি - মিঃ প্রেসকট চরিত্র বারবারা ব্যবকুক - মলি মার্চেন্ট চরিত্র জেসন ব্যাগে - পিটার চরিত্র ম্যাককালিস্টার (কেভিনের বাবা চরিত্র) ক্লেয়ার ক্যারি - কেইট ম্যাককালিস্টার (কেভিন, বাজ ও মেগানের মা) জুয়ান্না গুয়িং - নাতালি কালবান (পিটারের গার্লফ্রেন্ড এবং বাজ, মেগান ও কেভিনের সৎমা) গিডিয়ন জ্যাকব - বাজ ম্যাককালিস্টার (কেভিন ও মেগানের ভাই) চেলসিয়া রুশো - মেগান ম্যাককালিস্টার (কেভিন ও বাজের বোন চরিত্রে) হোম অ্যালোন হোম অ্যালোন ২: লস্ট ইন নিউ ইয়র্ক হোম অ্যালোন ৩ হোম অ্যালোন: দ্য হলিডে হিইস্ট হোম অ্যালোন (ধারাবাহিক) "New Home Alone Movie Coming to ABC Family". ABC Family. March 15, 2012 ইন্টারনেট মুভি ডেটাবেজে হোম অ্যালোন ৪: টেকিং ব্যাক দ্য হাউস (ইংরেজি)
হোম অ্যালোন: দ্য হলিডে হিইস্ট

হোম অ্যালোন: দ্য হলিডে হিইস্ট ২০১২ সালের মার্কিন হাস্যরসাত্মক টেলিভিশন চলচ্চিত্র। যেটি হোম অ্যালোন (ধারাবাহিক) এর পঞ্চম চলচ্চিত্র। চলচ্চিত্রটিতে অভিনয় করেছেন ক্রিশ্চিয়ান মার্টিন, জুডেলি ফার্ল্যান্ড, ম্যালকম ম্যাকডুয়েল, ডেবি ম্যাঝার ও এডি স্টেপলিস প্রমুখ। ক্রিশ্চিয়ান মার্টিন - ফিন ব্যাক্সটার চরিত্রে জুডেলি ফার্ল্যান্ড - অ্যালেক্স ব্যাক্সটার চরিত্রে ম্যালকম ম্যাকডুয়েল - সিনক্লেয়ার চরিত্রে ডেবি ম্যাঝার - জেসিকা চরিত্রে এডি স্টেপলিস - হিউজেস চরিত্রে এলি হার্ভি - ক্যাথারিন ব্যাক্সটার চরিত্রে ডাফ মুরে - কার্টিস ব্যাক্সটার চরিত্রে বিল টিনওয়িল - সাইমন হাসলার চরিত্রে এডওয়ার্ড এসনার - মিঃ কার্সন চরিত্রে পিটার ড্যাকুনহা - মেসন চরিত্রে আদ্রিয়ানা ও'নিল - গ্যাবি মারান্টা চরিত্রে ক্রিস সাইগ্রুডসন - ক্লার্ক চরিত্রে ইভান স্কট - সান্টা ক্লস ইন শ্লেইফ চরিত্রে হোম অ্যালোন হোম অ্যালোন ২: লস্ট ইন নিউ ইয়র্ক হোম অ্যালোন ৩ হোম অ্যালোন ৪: টেকিং ব্যাক দ্য হাউস "'Home Alone: Alone In The Dark:' Fifth Installment Of Franchise In The Works"। Huffington Post। মার্চ ১৬, ২০১২। সংগ্রহের তারিখ সেপ্টেম্বর ১৩, ২০১২।  "ABC Family Presents 'Countdown to 25 Days of Christmas' Starting Sunday, November 18"। TV by the Numbers। অক্টোবর ১৪, ২০১২ তারিখে মূল থেকে আর্কাইভ করা। সংগ্রহের তারিখ অক্টোবর ১১, ২০১২।  ইন্টারনেট মুভি ডেটাবেজে হোম অ্যালোন: দ্য হলিডে হিইস্ট (ইংরেজি)
কাসিম বন্দর

মুহম্মদ বিন কাসিম বন্দরটি (উর্দু: بندر گاہ محمد بن قاسم‎‎ Bandar-gāh Muhammad bin Qāsim) পোর্ট কাশিম নামেও পরিচিত, এটি পাকিস্তানের সিন্ধু প্রদেশের কর্শি উপকূলে আরব সাগরের তীরে অবস্থিত একটি গভীর-জলের সমুদ্র বন্দর। এটি পাকিস্তানের দ্বিতীয় ব্যস্ততম বন্দর, যা দেশের প্রায় ৩৫% পণ্যসম্ভার পরিচালনা করে (প্রতি বছর ১৭ মিলিয়ন টন)। পোর্ট কাসিম এবং দেশের সবচেয়ে ব্যস্ততম বন্দর, করাচি বন্দর একসাথে পাকিস্তানের সকল বহিরাগত বাণিজ্যের ৯০%-এর অধিক পরিচালনা করে। বন্দরটি মোট ১২,০০০ একর (৪৯ বর্গ কিলোমিটার) এলাকা জুড়ে গড়ে উঠেছে এবং বন্দর এলাকাতে অনেক শিল্প অঞ্চল গড়ে উঠেছে। পাকিস্তান স্টিল মিলস (পিএসএম) ও কেইএসসি বিন কাসিম পাওয়ার প্লান্ট ছাড়াও পাকিস্তানের প্রায় ৮০% স্বয়ংচালিত শিল্প কাসিম বন্দর এলাকাতে অবস্থিত। এছাড়াও বন্দরটির কাছাকাছি দুটি প্রধান শিল্প এলাকা, রপ্তানি প্রক্রিয়াকরণ অঞ্চল (লান্ধি) এবং করাঙ্গী শিল্প এলাকার জন্য সরাসরি ওয়াটারফ্রন্ট অ্যাক্সেস প্রদান করে। দেশের রপ্তানি ও আমদানির প্রায় ৬০% এই এলাকা থেকে উদ্ভূত হয়। পোর্ট কাসিম কর্তৃপক্ষ দ্বারা এই বন্দরটি পরিচালিত হয় এবং এটি একটি আধা-স্বায়ত্তশাসিত সরকারি সংস্থা। ১৯৭০-এর দশকে পাকিস্তানের প্রধানমন্ত্রী জুলফিকার আলী ভুট্টোর অর্থনৈতিক সংস্কার ও ভারী শিল্প প্রতিষ্ঠার একটি অংশ হিসাবে, দেশের প্রথম ইস্পাত মিল (পাকিস্তান স্টিল মিলস) দেশের দক্ষিণ অংশে করাচীর কাছাকাছি প্রতিষ্ঠিত হয়েছিল। পাকিস্তানি স্টিল মিল দ্বারা ইস্পাত উৎপাদনের জন্য কাঁচামালের ব্যাপক আমদানির উদ্দেশ্য বিশেষ বন্দর সুবিধা প্রতিষ্ঠা করার সিদ্ধান্ত নেওয়া হয়েছিল। ভবিষ্যৎ অর্থনৈতিক চাহিদার পাশাপাশি কৌশলগত চাহিদা ছাড়াও, এই বন্দরটি নির্মাণের পিছনে উদ্দেশ্যে ছিল দেশের একমাত্র করাচি বন্দরের উপর নির্ভরতা ত্যাগ করা। ৭১২ খ্রিষ্টাব্দের দিকে মুসলিম জেনারেল মুহাম্মাদ বিন কাসিম দাইবুল ও সিন্ধু উপকূলীয় অঞ্চল বিজয়ের করার পর এই বন্দরটি পোর্ট মুহম্মদ বিন কাশিম (পোর্ট কাশিম নামেও পরিচিত) নামে নামকরণ করেছিলেন। পোর্ট কাসিম বা কাসিম বন্দর, সিন্ধু প্রদেশের করাচি বিভাগের মালির জেলার দক্ষিণাংশে বিন কাসিম শহরের পাশে অবস্থিত। এটি করাচী শহরের কেন্দ্র থেকে প্রায় ৩৫ কিলোমিটার পূর্বে সিন্ধু নদীর পুরানো চ্যানেলে অবস্থিত। বন্দরের মোট এলাকা ৩,৫২০ একরের (১৪.২ বর্গ কিমি) সাথে অতিরিক্ত ৮,৭০০ একর (৩৫ কিলোমিটার) শিল্প এলাকাও রয়েছে। কাসিম বন্দরকে নিম্নলিখিত তিনটি প্রধান অঞ্চলে বিভক্ত করা হয়েছে: Port Qasim - its potential as free trade & industrial zone, by Jamil A. Siddiqui in June 1991 issue of Economic Review. Port Qasim - Operational Statistics (FY 2004-05 to 2008-09) "Port Qasim - Introduction"। ১১ ডিসেম্বর ২০০৯ তারিখে মূল থেকে আর্কাইভ করা।  "Presentation on 'Ports of Pakistan' by Economic Affairs Division, Government of Pakistan"। [স্থায়ীভাবে অকার্যকর সংযোগ] World Port Rankings - 2007 ওয়েব্যাক মেশিনে আর্কাইভকৃত ৭ এপ্রিল ২০১০ তারিখে - Port Industry Statistics - American Association of Port Authorities (AAPA) - Updated 1 May 2007 Forty Years of Pakistan Peoples Party, The official site of Pakistan Peoples Party. Port Qāsim(Pakistan, Section Manufacturing), Encyclopædia Britannica Online 2009. "Industrial Zones at Port Qasim"। ১৫ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৮।
হেউন্দে সৈকত

হেউন্দে সৈকত (কোরীয়: 해운대해수욕장; হাঞ্জা:海雲臺海水浴場; আরআর: Hae'undae haesuyokjang) দক্ষিণ কোরিয়ার বুসান শহরের সমুদ্র সৈকত। প্রায়ই এই সৈকতকে কোরিয়ার সবচেয়ে বিখ্যাত ও সুন্দর সমুদ্র সৈকত বলে বিবেচনা করা হয়। বুসান নগরীর পূর্বে প্রায় দেড় কিলোমিটার দীর্ঘ এই সৈকতটি হেউন্দে অঞ্চলে অবস্থিত। হেউন্দে স্টেশন থেকে লাইন ২ গামী পাতাল রেলে এখানে পৌঁছাতে প্রায় ৪০ মিনিটের মতো সময় লাগে। এছাড়াও গিমহে আন্তর্জাতিক বিমানবন্দর এই সৈকত থেকে প্রায় এক ঘণ্টার দূরত্বে অবস্থিত। কোরীয় পর্যটক ছাড়াও চীন, জাপানসহ পশ্চিমা দেশের পর্যটকদের কাছে এই সৈকতটি অত্যন্ত জনপ্রিয়। বিশেষ করে গ্রীষ্মকালে জুলাই ও আগস্ট মাসে এই সৈকত ও এর আশেপাশের এলাকায় বহু লোকের সমাবেশ ঘটে। বুসান নগরীর বেশিরভাগ বিদেশি জনগোষ্ঠীর বাসস্থান এই সৈকত সংলগ্ন হেউন্দে অঞ্চলেই। হেউন্দের কাছেই ছোট দ্বীপ্পুঞ্জ ওরিয়কদো অবস্থিত, যেটি বুসান নগরীর প্রতীক হিসেবে বিবেচিত হয়। নতুন বছরের সূর্যোদয় দেখার জন্য এই সৈকতটি বিখ্যাত। এছাড়াও ১৯৮৮ সাল হতে "পোলার বেয়ার ক্লাব" নামের একটি দল চোসান বীচ হোটেলের সামনে নতুন বছর উপলক্ষ্যে প্রতি বছর "বরফ পানিতে সাঁতার" খেলার আয়োজন করে থাকে, যেখানে প্রায় ০°C তাপমাত্রার পানিতে প্রতিযোগিরা সাঁতার কাটে। জনপ্রিয়তার তুঙ্গে থাকায় হেউন্দেকে কোরিয়ার রাজধানী সিউলের বাইরে সবচেয়ে ব্যয়বহুল এলাকা বলে চিহ্নিত করা হয়। এই সৈকতকে কেন্দ্র করে চোখে পড়ার মতো উন্নয়নমূলক কাজ করা হয়েছে। এখানে আকাশচুম্বী আবাসিক দালান ও হোটেল রয়েছে। পর্যটকদের জন্য সৈকতের পাশেই ২৫০ প্রজাতির মাছের বিপুল সংগ্রহ নিয়ে গড়ে উঠেছে সী লাইফ বুসান একুয়ারিয়াম। বিনামূল্যে পার্কিংয়ের ব্যবস্থার পাশাপাশি রয়েছে বিনামূল্যে গোসলখানা, টয়লেট ও সুপেয় পানির ব্যবস্থা। জুলাই ও আগস্ট মাসে অধিক পর্যটকের আগমনকে বিবেচনায় রেখে এই দুই মাসে এক বিশেষ গ্রীষ্মকালীন পুলিশ মোতায়েন করা হয়ে থাকে।  দক্ষিণ কোরিয়ার বুসান নগরীর এই হেউন্দে সৈকতের দৈর্ঘ্য ও সৌন্দর্যের পাশাপাশি নগরীর কেন্দ্রস্থল থেকে নিকটে হওয়ায় অধিক জনপ্রিয়। বছর জুড়েই এখানে বিভিন্ন ধরনের উৎসব হয়ে থাকে। হেউন্দে অঞ্চল চলচ্চিত্রের সাথে ঘনিষ্ঠভাবে জড়িত। প্রতি বছর বুসান আন্তর্জাতিক চলচ্চিত্র উৎসব এখানেই অনুষ্ঠিত হয়। ২০০৯ সালে মুক্তিপ্রাপ্ত টাইডাল ওয়েভ কোরিয় চলচ্চিত্রে এই সমুদ্র সৈকতের ধ্বংসাত্মক রূপ ফুটিয়ে তোলা হয়েছে, যা উক্ত বছরের আন্তর্জাতিক বুসান চলচ্চিত্র উৎসবে বিশেষভাবে সাড়া জাগিয়েছিল। "해운대해수욕장"। korean.visitkorea.or.kr (কোরীয় ভাষায়)। সংগ্রহের তারিখ ২০১৮-০৪-৩০।  기자, 민소영। "[제31회 해운대 북극곰 수영축제] 만 2세부터 83세까지… 4500명 겨울 바다 달군다 - 부산일보"। 부산일보 (কোরীয় ভাষায়)। সংগ্রহের তারিখ ২০১৮-০৪-৩০।  "「해운대」" (কোরীয় ভাষায়)। সংগ্রহের তারিখ ২০১৮-০৪-৩০।  উইকিমিডিয়া কমন্সে হেউন্দে সৈকত সংক্রান্ত মিডিয়া রয়েছে। দাপ্তরিক ওয়েবসাইট
ইয়াংবাজিং টানেল

ইয়াংবাজিং টানেল হলো কুইংহাই-তিব্বত রেলওয়ের দীর্ঘতম সুড়ঙ্গ। প্রায় ৩,৩৪৫ মিটার দৈর্ঘ্য বিশিষ্ট এই রেল টানেলটি উত্তর-পূর্ব চীনের উচ্চ তিব্বতীয় মালভূমির মধ্য দিয়ে জিনইং এবং লাসার মধ্যে সংযোগ স্থাপন করেছে। এটি সমুদ্রতল থেকে ৪,২৬৪ মিটার উঁচুতে এবং তিব্বতের আঞ্চলিক রাজধানী লাসা থেকে ৮০ কিলোমিটার উত্তর-পশ্চিমে অবস্থিত। এটি গোল্ডমড থেকে লাসা পর্যন্ত দীর্ঘ রেলপথের সবচেয়ে লম্বা টানেল এবং বিশ্বের সর্বোচ্চ রেলপথের একটি অংশ। সমুদ্রতল থেকে ৪,৯০৫ মিটার উচ্চতায় অবস্থিত এবং "স্বর্গের নিকটতম দরজা" হিসাবে খ্যাত ১,৩৩৮ মিটার দৈর্ঘ্যের ফেংহুওশান টানেলটির পরই এর অবস্থান। এই রেলপথটিতে ১৬০ কিলোমিটার দীর্ঘ মোট ৬৭৫টি সেতু রয়েছে। এই রেলপথটির ৫৫০ কিলোমিটার পথ জমাটবদ্ধ শীতলশিলার উপর স্থাপিত। এর দৈর্ঘ্য এবং অতি উচ্চতা কারণে বিশেষভাবে উচ্চ উচ্চতায় চলাচলের উপযোগী করে তৈরি কৃত ডিজেল ইঞ্জিনগুলি, যেগুলো ক্রমান্বয়ে চলাচল করে থাকে, সেগুলির পরিচর্যা ও যত্ন করা খুব সমস্যাজনক। Guardian Research; Lisha, Huang (২০ সেপ্টেম্বর ২০০৫)। "The railway across the roof of the world"। The Guardian। সংগ্রহের তারিখ ১৭ ডিসেম্বর ২০১৪।  "Tibet Train Tour"। সংগ্রহের তারিখ ১৭ ডিসেম্বর ২০১৪।  "Tibet Railway"। Tibet Train Travel and Tours। সংগ্রহের তারিখ ১৭ ডিসেম্বর ২০১৪।  Sanxiang, Sun; Yunxia, Zhang (১০ জানুয়ারি ২০১৪)। "Monitoring of Harmful Gas for Yangbajing 1# Tunnel in High Altitude Plateau"। Measuring Technology and Mechatronics Automation (ICMTMA), 2014 Sixth International Conference on (Print)। Lanzhou, China; Zhangjiajie: IEEE: 410 – 412। আইএসবিএন 978-1-4799-3434-8। ডিওআই:10.1109/ICMTMA.2014.101। INSPEC Accession Number 14252420। সংগ্রহের তারিখ ১৬ ডিসেম্বর ২০১৪।  Brunn, Stanley D. (Editor) (৬ এপ্রিল ২০১১)। Engineering Earth: The Impacts of Megaengineering Projects Engineering Earth: The Impacts of Megaengineering Projects (Hard cover) (2011th সংস্করণ)। New York: Springer। পৃষ্ঠা 2466। আইএসবিএন 978-9048199198। সংগ্রহের তারিখ ১৭ ডিসেম্বর ২০১৪। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Lu, Ming; Li, Charlie C. (১৯ জুন ২০০৬)। In-situ rock stress: measurement, interpretation and application: proceedings of the International Symposium on In-situ Rock Stress (Hardcover)। Trondheim, Norway: Balkema; Taylor & Francis। আইএসবিএন 0415401631। সংগ্রহের তারিখ ১৭ ডিসেম্বর ২০১৪।  Oberlander, Christian (২০০৮)। Die Quinghai-Tibet-Bahn und ihre Auswirkungen auf China und die tibetische Minderheit (Print) (German ভাষায়)। Studienarbeit, München: GRIN-Verl। পৃষ্ঠা 40। আইএসবিএন 978-3-638-92379-8। উদ্ধৃতি শৈলী রক্ষণাবেক্ষণ: অচেনা ভাষা (link) ইয়াংবাজিং টানেল (উইকিম্যাপিয়া) "Qinghai Tibet Railway"। YouTube। ২৯ অক্টোবর ২০১৪। সংগ্রহের তারিখ ১৭ ডিসেম্বর ২০১৪।
উইন্ডোজ লাইভ মেসেঞ্জার

উইন্ডোজ লাইভ মেসেঞ্জার বা এমএসএন মেসেঞ্জার (ইংরেজি: Windows Live Messenger; পূর্বের নাম: MSN Messenger) একটি জনপ্রিয় ইন্টারনেট-ভিত্তিক তাৎক্ষনিক বার্তা প্রেরক সফটওয়্যার। ১৯৯৯ সালে মাইক্রোসফট কোম্পানী প্রথম এই সফটওয়্যারটি তৈরি করে। মেসেঞ্জার প্লাস! লাইভ এমএসএন উইন্ডোজ লাইভ উইন্ডোজ লাইভ কল উইন্ডোজ লাইভ মেসেঞ্জার মোবাইল উইন্ডোজ লাইভ ওয়েব মেসেঞ্জার "Microsoft Launches MSN Messenger Service"। ৬ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১০।  দাপ্তরিক ওয়েবসাইট to download Windows Live Messenger Inside Windows Live — official Windows Live team blog
মোহাম্মদ আঘা জেলা

মোহাম্মদ আঘা জেলা (পশতু: د محمد اغه ولسوالی; দারি: ولسوالی محمد آغا) আফগানিস্তানের লগার প্রদেশের একটি জেলা। এটি কাবুল প্রদেশের দক্ষিণে অবস্থিত। জেলাটির রাজধানী শহরের নাম হচ্ছে মোহাম্মদ আঘা। মোহাম্মদ আঘা জেলা লগার প্রদেশের উত্তর অংশে অবস্থিত, কাবুল শহর থেকে প্রায় ৩৫ কিলোমিটার দূরে বা প্রায় এক ঘণ্টার পথ, যেটি ১৮৮ মিটার উচ্চতায় অবস্থান করছে। জেলাটি ১৭টি ভাগে বিভক্ত (জারঘুন শর, দেহ নও, মোঘল খাইল, কালা শেখাক, কালা আহমদ জাই, মোহাম্মদ আঘা, কোতুবখেল, গোমারান, সাফদ সাঙ্গ, আব্বাজাক, সুরুখ আবাদ, দেওয়ালক, সুরখাব, বার্গ, আবপারান, দস্তক ও কারেজ), 8 টি প্রধান গ্রাম এবং ১৫ টি উপ-গ্রাম রয়েছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১০১,০০০ জন এর মত। যার মধ্যে জাতিগত পশতুন সম্প্রদায়ের প্রায় ৬০% এবং অবশিষ্ট ৪০% তাজিক সম্প্রদায়ের লোকজনের বসবাস। AIMS UNHCR, http://www.aims.org.af/afg/dist_profiles/unhcr_district_profiles/centra/logar/mohammad_agha.pdf ওয়েব্যাক মেশিনে আর্কাইভকৃত ৪ মার্চ ২০১৬ তারিখে উইকিমিডিয়া কমন্সে মোহাম্মদ আঘা জেলা সংক্রান্ত মিডিয়া রয়েছে।
তারকনাথ গঙ্গোপাধ্যায়

তারকনাথ গঙ্গোপাধ্যায় (৩১ অক্টোবর, ১৮৪৫ — ২২ সেপ্টেম্বর, ১৮৯১) ঊনবিংশ শতাব্দীর একজন বাঙালি লেখক। তার জন্ম হয়েছিল নদিয়া জেলার বাগআঁচড়া গ্রামে। কলকাতার ভবানীপুর মিশনারি সোসাইটি স্কুল থেকে ১৮৬৩ সালে প্রবেশিকা পরীক্ষায় পাশ করে কলকাতা মেডিক্যাল কলেজে ভর্তি হন। ১৮৬৯ খ্রিষ্টাব্দে এল এম এস পাশ করে সরকারী এসিস্টেন্ট সার্জেন রূপে কাজ করতে থাকেন। ভ্যাকসিন সুপারিন্টেনডেন্ট রূপে কাজের সূত্রে তাকে উত্তরবঙ্গের বিভিন্ন জায়গায় যেতে হয়। এই সময় থেকেই উপন্যাস লেখার উপাদান ও লোকচরিত্র সম্পর্কে অভিজ্ঞতা অর্জন করেন। তারকনাথ ইন্দ্রনাথ বন্দ্যোপাধ্যায়ের আগ্রহে জ্ঞানাঙ্কুর (১৮৭২ খ্রিস্টাব্দে রাজশাহী থেকে শ্রীকৃষ্ণ দাসের সম্পাদনায় প্রকাশিত) পত্রিকায় লেখা আরম্ভ করেন। তার রচিত স্বর্ণলতা উপন্যাসটিতে প্রথম গ্রামের গরিব ভদ্র বাঙালির সাংসারিক সুখদুঃখের অনুজ্জ্বল জীবনের পরিচয় পাওয়া যায়। উপন্যাসটি প্রথম প্রকাশিত হয় একটি পত্রিকায়। পরে এটি ১৮৭৪ খ্রীষ্টাব্দে বই আকারে প্রকাশিত হয়। স্বর্ণলতা ছিল একটি অত্যন্ত সরল রচনা। এই উপন্যাসটি জ্ঞানাঙ্কুর পত্রিকার প্রথম বর্ষে ধারাবাহিক ভাবে প্রকাশিত হয় ১২৭৯ বঙ্গাব্দে। অমৃতলাল বসু র নাটক সরলা তার এই উপন্যাস অবলম্বনে তৈরী যা স্টার থিয়েটারে ১৮৮৮ সালে প্রথম অভিনীত হয় ও জনপ্রিয়তা অর্জন করে। যশোরে অবস্থান করা কালীন নিজে কল্পলতা মাসিক পত্রিকা সম্পাদনা করেছেন। তারকনাথের অন্যান্য উপন্যাসের মধ্যে উল্লেখযোগ্য হরিষে বিষাদ এবং অদৃষ্ট (১২৯৮ বঙ্গাব্দ)। তার একটি গল্পের বই তিনটি গল্প প্রকাশিত হয় ১২৯৫ বঙ্গাব্দে। এই সমস্ত রচনায় লেখকের নিজস্ব অভিজ্ঞতা প্রকাশিত হয়েছিল। তার অসমাপ্ত উপন্যাসটির নাম বিধিলিপি। বঙ্কিমচন্দ্র চট্টোপাধ্যায়ের বাংলা সাহিত্যে পদার্পণ করার পর যে কয়েকজন লেখক তার প্রভাব এড়িয়ে সাহিত্য সৃষ্টিতে সফল হয়েছিলেন তাদের মধ্যে তারকনাথ অন্যতম। বঙ্কিমি প্রভাব ও রোমান্টিকতা মুক্ত সমসাময়িক ঔপন্যাসিকদের মধ্যে তিনি অগ্রগণ্য। তারকনাথ গঙ্গোপাধ্যায় ২২ সেপ্টেম্বর, ১৮৯১ সালে মারা যান। Sujit Mukherjee (১৯৯৮)। A Dictionary of Indian Literature: Beginnings-1850। 386: Orient Blackswan।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৯২।  শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ৯২। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) সুকুমার সেন (১৯৪০)। বাঙ্গালা সাহিত্যের কথা। কলিকাতা: কলিকাতা বিশ্ববিদ্যালয়।
পোল-ই আলম জেলা

পোল-ই আলম, অথবা পুল-ই-আলম, আফগানিস্তানের লগার প্রদেশের একটি জেলা আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১০৮,০০০ জন এর মত, যার মধ্যে অধিকাংশ পশতুন, তাজিক এবং বাকীরা অন্যান্য সম্প্রদায়ের। জেলাটির রাজধানী শহরের নাম হচ্ছে পোল-ই আলম, এছাড়াও এটি প্রাদেশিক রাজধানী শহরও বটে। ২০০৯ সালের ২৩ নভেম্বর তারিখে জানা যায় যে, অপরিচিত সশস্ত্রবাহিনী পুরুষদের হাতে জেলাটির সদর দপ্তরে অবস্থিত একটি বালিকা বিদ্যালয় ধ্বংস হয়। " Armed men destroy girl school in southern Afghanistan" 23 November 2009. KABUL. Xinhua News. Accessed at: http://news.xinhuanet.com/english/2009-11/23/content_12526598.htm উইকিমিডিয়া কমন্সে পোল-ই আলম জেলা সংক্রান্ত মিডিয়া রয়েছে। "Puli Alam District – Logar Province – Afghanistan"[স্থায়ীভাবে অকার্যকর সংযোগ] map, January 2004, Afghanistan Information Management Services (AIMS)
হ্যারি কোর্টল্যাং

হ্যারি হার্বার্ট লরেঞ্জ কোর্টল্যাং (ইংরেজি: Harry Kortlang; জন্ম: ১২ মার্চ, ১৮৮০ - মৃত্যু: ১৫ ফেব্রুয়ারি, ১৯৬১) মেলবোর্নে জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন হ্যারি কোর্টল্যাং। ১৯১০ থেকে ১৯১২ সময়কালে ভিক্টোরিয়ার পক্ষে ১৭টি প্রথম-শ্রেণীর খেলায় অংশ নিয়েছেন তিনি। ১৯০৯-১০ মৌসুমে অস্ট্রেলিয়ার ঘরোয়া ক্রিকেটে শীর্ষস্থানীয় রানসংগ্রাহক ছিলেন হ্যারি কোর্টল্যাং। অস্ট্রেলিয়ায় ভিক্টোরিয়ার পক্ষে প্রথম-শ্রেণীর ক্রিকেট খেলায় অংশগ্রহণ শেষে প্রথম বিশ্বযুদ্ধের দামামা বাজে। বিশ্বযুদ্ধের পর নিউজিল্যান্ডে ১৯২২ থেকে ১৯২৭ সময়কালে ওয়েলিংটনের পক্ষে ১৫টি প্রথম-শ্রেণীর খেলায় অংশ নিয়েছিলেন হ্যারি কোর্টল্যাং। এছাড়াও, ১৯১১ সালে অস্ট্রেলিয়া একাদশ ও ১৯২৪ সালে নিউজিল্যান্ড একাদশের পক্ষে খেলেছেন। তবে আন্তর্জাতিক পরিমণ্ডলে কোন খেলায় অংশগ্রহণের সুযোগ হয়নি তার। ১৫ ফেব্রুয়ারি, ১৯৬১ তারিখে ৮১ বছর বয়সে হ্যারি কোর্টল্যাংয়ের দেহাবসান ঘটে। "First-class matches played by Harry Kortlang"। CricketArchive। সংগ্রহের তারিখ ২৪ জুন ২০১৬।  ইএসপিএনক্রিকইনফোতে হ্যারি কোর্টল্যাং (ইংরেজি) ক্রিকেটআর্কাইভে হ্যারি কোর্টল্যাং (সদস্যতা প্রয়োজনীয়) (ইংরেজি)
বটি কোট জেলা

বটি কোট আফগানিস্তানের নঙ্গারহার প্রদেশের পূর্ব অঞ্চলে অবস্থিত একটি জেলা। ২০০৭ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩০০,০০০ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২৫,৫০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় নাদের শাহ কোট (হাফিজ কোদিয়া নামেও পরিচিত)। "MRRD Provincial profile for Nangarhar Province" (পিডিএফ)। ৪ মার্চ ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৮।  UNHCR District Profile[স্থায়ীভাবে অকার্যকর সংযোগ], dated 2002-12-05, accessed 2006-07-06 (PDF) Map of Bati Kot[স্থায়ীভাবে অকার্যকর সংযোগ] (PDF)
করাচি চেম্বার অফ কমার্স অ্যান্ড ইন্ডাস্ট্রি

করাচি চেম্বার অফ কমার্স অ্যান্ড ইন্ডাস্ট্রি (কেসিসিআই) ১৯৫৯ সালে প্রতিষ্ঠিত হয়েছিল এবং তারপরে থেকেই এটি পাকিস্তানের অর্থনীতির পরিষেবা দিচ্ছে এবং দেশটির উন্নয়ন ও অগ্রগতিতে অবদান রাখছে। কেসিপিআই ব্যক্তিগত কোম্পানিগুলোকে সমর্থন ও সেবা প্রদান এবং সমস্যার সমাধান করতে চেষ্টা করে। একটি সংস্থা হিসেবে, এটি সংবাদ মাধ্যমের তৈরি বিবৃতি এবং করাচি ও পাকিস্তানের মধ্যে বর্তমান অর্থনৈতিক ও আর্থিক বিষয়গুলোর উপর মতামত প্রকাশ করে। করাচি বাণিজ্য ও শিল্পের চেম্বার হলো দেশটির একটি প্রধান চেম্বার। এটি দেশের শিল্প, বাণিজ্যিক ও অর্থনৈতিক কর্মকান্ডের মূলধারার প্রতিনিধিত্ব করে থাকে। এটি ১৯৫৯ সালে পাকিস্তান মার্চেন্টস এসোসিয়েশন, বায়ারস অ্যান্ড শিপারস কম্বার, চেম্বার অব কমার্স পাকিস্তান এবং অল পাকিস্তান চেম্বার অফ কমার্স অ্যান্ড ইন্ডাস্ট্রি নামে চারটি বাণিজ্য সংস্থার সমন্বয়ে গঠিত হয়েছিল। এটি ১৯৬১ সালে ট্রেড অর্গানাইজেশন অর্ডিন্যান্সের অধীনে নিবন্ধিত হয়েছিল, যা দেশে ট্রেড সংস্থার কাজকে নিয়ন্ত্রণ করে। চেম্বার এবং এর ভবনের ইতিহাসের সাথে মহাত্মা গান্ধী সম্পর্কিত, যিনি ১৯৪৩ সালের ৮ই জুলাই, করাচি ইন্ডিয়ান মার্চেন্ট অ্যাসোসিয়েশনের ভিত্তি প্রস্তর স্থাপন করেছিলেন। এটি পাকিস্তানের একটি ঐতিহাসিক স্মৃতিস্তম্ভ। এই চেম্বারটি ফেডারেশন অফ পাকিস্তান চেম্বার অফ কমার্স অ্যান্ড ইন্ডাস্ট্রির সাথে সম্পর্কিত। এতে দুই ধরনের সদস্য রয়েছে, যথা: সদস্য সমিতি ও শহর সমিতি। এই চেম্বারে বর্তমানে শিল্পপতি এবং ব্যবসায়ী উভয় মিলিয়ে প্রায় ১৭,০০০ সদস্য রয়েছে। চেম্বারের সাতটি ইন্ডাস্ট্রিয়াল টাউন অ্যাসোসিয়েশন রয়েছে, এগুলো হলো: এসআইটিএইচ ইন্ডাস্ট্রি এসোসিয়েশন, ল্যান্ডি এসোসিয়েশন অব ট্রেড অ্যান্ড ইন্ডাস্ট্রি, কোরাঙ্গি ট্রেড অ্যান্ড ইন্ডাস্ট্রি, ফেডারেল 'বি' এরিয়া অ্যাসোসিয়েশন অফ ট্রেড অ্যান্ড ইন্ডাস্ট্রি, উত্তর করাচি এসোসিয়েশন অফ ট্রেড অ্যান্ড ইন্ডাস্ট্রি, এসআইটিই শিল্পের সুপারহাইওয়ে এসোসিয়েশন এবং বিন কাসিম এসোসিয়েশন অফ ট্রেড অ্যান্ড ইন্ডাস্ট্রি। ৩০ সদস্যের ব্যবস্থাপনা কমিটি দ্বারা এই সংস্থার নীতি ও কর্মসূচী নির্ধারণ করা হয়, এদের মধ্যে হতে প্রতি বছর ব্যবস্থাপনা কমিটির সদস্যরা অবসর গ্রহণ করেন এবং তাদের স্থানে নির্বাচন মাধ্যমে নতুন সদস্যদের অন্তর্ভুক্ত করা হয়। এই চেম্বারে নারী উদ্যোক্তাদের জন্য দুটি সংরক্ষিত আসন রয়েছে। চেম্বারের অনুমোদিত সাতটি শিল্প নগরী সমিতি হতে প্রতিনিধি/মনোনয়নপত্রের ক্ষেত্রে প্রতিটি নগরীর জন্য একটি সংরক্ষিত আসন রয়েছে। চেম্বারের সদস্যদের দ্বারা সভাপতি নির্বাচিত হন (জেনারেল বডি) এবং পরিচালনা কমিটি দ্বারা প্রতি বছর সিনিয়র ভাইস প্রেসিডেন্ট ও সহ-সভাপতি নির্বাচিত হন। সভাপতি অফিস ও কর্মীদের কাজ নিয়ন্ত্রণ করে এবং সিনিয়র ভাইস প্রেসিডেন্ট ও সহ-সভাপতির সহায়তায় চেম্বারের সকল বিষয়ে নির্দেশ প্রদান করে। KCCI new body takes over Business Recorder (newspaper), Published 28 September 2017, Retrieved 28 October 2017 Karachi Chamber of Commerce & Industry urges K-Electric to improve performance The Express Tribune (newspaper), Published 30 July 2015, Retrieved 28 October 2017 Karachi Chamber of Commerce & Industry demands reduction in sales tax on mobile phones The Express Tribune (newspaper), Published 30 June 2017, Retrieved 28 October 2017 Profile of Karachi Chamber of Commerce & Industry on hamariweb.com website Retrieved 27 October 2017 Karachi Chamber of Commerce & Industry official website
হোম অ্যালোন (ধারাবাহিক)

হোম অ্যালোন হলো আমেরিকার বড়দিনের জন্য তৈরি করা পারিবারিক হাস্যরসাত্মক ধারাবাহিক চলচ্চিত্র। যেটির প্রথম চলচ্চিত্র হোম অ্যালোন ১৬ নভেম্বর ১৯৯০ সালে মুক্তি পায় এবং সর্বশেষ ৬ষ্ঠ চলচ্চিত্রটি মুক্তি পায় ১২ নভেম্বর ২০২১ সালে। চলচ্চিত্রগুলো শিশুদের চারপাশের দুঃসাহসিক অভিযানকে ঘিরে আবর্তিত হয়েছে, যারা ছুটির সময়ে নিজেদেরকে একা খুঁজে পায় এবং আক্রমণকারী চোর ও অপরাধীদের কাছ থেকে তাদের বাড়ি বা নিজেদেরকে রক্ষা করার চ্যালেঞ্জের মুখোমুখি হয়। প্রথম তিনটি চলচ্চিত্র টুয়েন্টিয়েথ সেঞ্চুরি ফক্স দ্বারা প্রেক্ষাগৃহে মুক্তি পায়, যখন নিম্নলিখিত দুটি টেলিভিশন চলচ্চিত্র ফক্স টেলিভিশন স্টুডিওস দ্বারা প্রযোজনা করা হয়। চলচ্চিত্রগুলো ডিজনি-মালিকানাধীন এবিসি চ্যানেলে (আমেরিকান ব্রডকাস্টিং কোম্পানি) প্রচারিত হয়েছিল এবং সমালোচকদের নেতিবাচক পর্যালোচনার সাথে বিস্তারিত আলোচনা করা হয়েছে। "Home Alone (1990)"। Box Office Mojo। সংগ্রহের তারিখ মে ২৯, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Putzer, Gerald (জানুয়ারি ৩, ১৯৯৩)। "Sequels are B.O. Winners"। Variety। অক্টোবর ১২, ২০১৯ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Home Alone 3 (1997)"। Box Office Mojo। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে হোম অ্যালোন (ইংরেজি) ইন্টারনেট মুভি ডেটাবেজে হোম অ্যালোন (ইংরেজি) উইকিউক্তিতে হোম অ্যালোন (ধারাবাহিক) সম্পর্কিত উক্তির সংকলন রয়েছে। United States প্রবেশদ্বার Film প্রবেশদ্বার ইন্টারনেট মুভি ডেটাবেজে Home Alone 3 (ইংরেজি) অলমুভিতে Home Alone 3 (ইংরেজি) রটেন টম্যাটোসে Home Alone 3 (ইংরেজি)
সংজ্ঞানাত্মক স্নায়ুবিজ্ঞান

সংজ্ঞানাত্মক স্নায়ুবিজ্ঞান (ইংরেজি: cognitive neuroscience) হল একটা বৈজ্ঞানিক ক্ষেত্র যেটা জীববিদ্যাগত অধ্যয়নের পদ্ধতির সঙ্গে সম্পর্কযুক্ত এবং যেটা সংজ্ঞান-এর ওপর জোর দেয়, যা মানসিক পদ্ধতিতে যুক্ত মস্তিষ্কে স্নায়ু সংযোগকে বিশেষ আলোকপাত করে। সংজ্ঞানাত্মক স্নায়ুবিজ্ঞান শাস্ত্রটি মনোবিজ্ঞান ও স্নায়ুবিজ্ঞান উভয় প্রকার বিজ্ঞানেরই একটি শাখা। এতে অনেকগুলি উপশাস্ত্রের সম্মিলন ঘটেছে যেমন সংজ্ঞানাত্মক মনোবিজ্ঞান, মনোজীববিজ্ঞান এবং স্নায়ুজীববিজ্ঞান। এফএমআরআই-এর উদ্ভাবনের আগে শাস্ত্রটি বোধনমূলক স্নায়ুশারীরবিদ্যা নামে পরিচিত ছিল। সংজ্ঞানাত্মক স্নায়ুবিজ্ঞানীরা কেবল পরীক্ষামূলক মনোবিজ্ঞান বা স্নায়ুজীববিজ্ঞানের ক্ষেত্র থেকে নয়, বরং মনোচিকিৎসা, স্নায়ুবিদ্যা, পদার্থবিজ্ঞান, ভাষাবিজ্ঞান এবং গণিতের ক্ষেত্র থেকেও আসতে পারেন। Gazzaniga, Ivry and Mangun 2002, cf. title Gazzaniga 2002, p. xv
চাপারহার জেলা

চাপারহার আফগানিস্তানের নঙ্গারহার প্রদেশের কেন্দ্রীয় অঞ্চলে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৪,৮৫৮ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২১,৮০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় শহরের নাম হচ্ছে চাপারহার নামক একটি গ্রাম। "MRRD Provincial profile for Nangarhar Province" (পিডিএফ)। ৪ মার্চ ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৮।  UNHCR District Profile[স্থায়ীভাবে অকার্যকর সংযোগ], dated 2002-05-16, accessed 2006-07-07 (PDF) Map of Chaparhar district (PDF)
দারাই নূর জেলা

দারাই নূর (পুশতু/ফার্সি/পশায়ি: دره نور) আফগানিস্তানের নঙ্গারহার প্রদেশের উত্তরে অবস্থিত একটি জেলা। ২০০২ সালের আদমশুমারির আনুমানিক হিসাবঅনুযায়ী জেলাটির জনসংখ্যা ছিল প্রায় ১২০,০০০ জন এর মতো। যার মধ্যে প্রায় ২৮,০০০ জন এর মত ১২ বছরের কম বয়সী শিশু রয়েছে। জেলাটির সবচেয়ে গুরুত্বপূর্ণ ভাষা হলো পশায়ি এবং পশতু। দারাই নুর নামক গ্রামটি হচ্ছে জেলাটির কেন্দ্রীয় এলাকায় জেলাটিতে মোট নয়টি বড় গ্রাম এবং বেশ কিছু ছোট ছোট গ্রামও রয়েছে। দারাই নূরের বেশ কিছু বিখ্যাত গ্রাম রয়েছে, যার মধ্যে আমলা, বারকোট, খেওয়া, কালাই শাহী, সুতান লাম, নূর গাল এবং কাশমুন্দ অন্যতম। "MRRD Provincial profile for Nangarhar Province" (পিডিএফ)। ৪ মার্চ ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ নভেম্বর ২০১৮।  UNHCR District Profile[স্থায়ীভাবে অকার্যকর সংযোগ], dated 2002-04-30, accessed 2006-07-07 (PDF). Map of Dara-i-Nur district[স্থায়ীভাবে অকার্যকর সংযোগ] (PDF)